জামায়াত : ৩ অক্টোবর নেত্রকোনার আটপাড়ায় মানবতাবিরোধী অপরাধে জামায়াত নেতা এনায়েত উল্লাহকে কুলশ্রী গ্রামে নিজ বাড়ি থেকে গ্রেফতার করেছে পুলিশ। ৮ অক্টোবর গাইবান্ধার সুন্দরগঞ্জে সোনারায় ইউনিয়ন জামায়াত আমীর ও রামজীবন দাখিল মাদরাসার সহকারী শিক্ষক আব্দুল হাকিম এবং চর মাদারীপাড়া গ্রামের জামায়াত কর্মী মঞ্জু মিয়াকে নিজ নিজ বাড়ি থেকে গ্রেফতার করেছে পুলিশ। ১৭ অক্টোবর রাজশাহী শহরের লক্ষ্মীপুর এলাকা থেকে জামায়াত কেন্দ্রীয় কর্ম পরিষদ সদস্য জননেতা আতাউর রহমানকে গ্রেফতার করেছে পুলিশ। ২০ অক্টোবর যশোরের কেশবপুরে বগা গ্রাম থেকে জামায়াত কর্মী আফসার উদ্দিন ও জামাল উদ্দিনকে গ্রেফতার করেছে পুলিশ। ২৩ অক্টোবর সাতক্ষীরা পুলিশ এক জামায়াত কর্মীসহ ছত্রিশ জনকে গ্রেফতার করেছে। ২৭ অক্টোবর বগুড়া পশ্চিম জেলা জামায়াতের ভারপ্রাপ্ত সেক্রেটারি আব্দুর রাজ্জাককে রাজশাহী রোড থেকে গ্রেফতার করেছে পুলিশ। ২৬ অক্টোবর খুলনার কয়রা উপজেলা পরিষদ চেয়ারম্যান ও খুলনা দক্ষিণ জেলা জামায়াতের আমীর আ.খ.ম তমিজ উদ্দিন আদালতে হাজির হয়ে জামিনের আবেদন করলে আদালত তার জামিন নামঞ্জুর করে তাকে জেল হাজতে পাঠায়। ২৭ অক্টোবর নীলফামারীর ডিমলায় সদর ইউনিয়ন জামায়াতের আমীর আব্বাস আলীকে নিজ বাড়ি থেকে গ্রেফতার করেছে পুলিশ। ঝিনাইদাহ জেলার কোট চাঁদপুরের রুদ্রপুর গ্রাম থেকে চার জামায়াত কর্মী লক্ষ্মীকুন্ড গ্রামের আব্দুস সবুর খান, তালসার আদর্শ পাড়ার মিজানুর রহমান দর্জি, গুড়পাড়া গ্রামের নজরুল ইসলাম ও বহরামপুর গ্রামের বিল্লাল হোসেনকে গ্রেফতার করেছে পুলিশ। [চলবে]